# **DECIZIA ETAPEI DE ÎNCADRARE**

## Nr. 00 din 00.02.2023

(Proiect)

Ca urmare a solicitării de emitere a acordului de mediu adresate de **SC Rotrans Davimar SRL**, cu sediul în loc. Zalău, str. Doctor Victor Deleu, nr. 27, bl. G-2/A, sc.A, et. 3, ap.10, jud. Sălaj, înregistrată la APM Salaj cu nr. 9300/20.12.2022, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de **02.02.2023**, că proiectul: **” Desfiinţare anexă C3 (Magazie P). Construire hală metalică P – Service Auto”**, propus a fi amplasat în com. Crişeni, sat Crişeni, nr. 404, jud. Sălaj,

**nu se supune evaluării impactului asupra mediului, nu se supune evaluării impactului asupra corpurilor de apă.**

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, ***pct.10, lit. a.) proiecte de dezvoltarea unităţilor/zonelor industriale;***

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Sălăjeanul, afişare şi înregistrare anunţ la sediul Primăriei **Comuna Crişeni**, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

**b) Caracteristicile proiectului:**

**b1)** **dimensiunea şi concepţia întregului proiect:**

 Beneficiarul dorește să demoleze anexa parter C3 cu funcțiunea de magazie proprietate firmei şi dorește să realizeze o hală metalică parter cu destinația de service auto proprietatea firmei.

Se doreste realizarea acestei investitii pentru a creea un service-ului auto pentru autocamioanele firmei. Lucrările efectuate în service-ul auto vor fi de mentenanţă şi înlocuirea pieselor stricate (schimb ulei, filtre, cauciucuri, piese motor, direcţie, suspensie, instalaţie electrică, elemente de caroserie) În aceste spaţii nu se vor efectua lucrări de spălătorie a autovehicolelor cu apă şi spumă activă şi nici lucrări de vopsitorie.

SISTEM CONSTRUCTIV ANEXĂ C3 P. (MAGAZIE): - fundații continui din beton simplu; - pereții din caramidă arsă 30 cm; - planșeu de beton cu învelitoare din carton-bitumat de culoare neagră;

ANEXA C3 P1.(MAGAZIE) Numar de nivele P Suprafața construită Sc= 35.55 mp; Suprafața desfășurată Sd= 35.55 mp; Suprafaţă utilă Su= 26.40 mp; H nivel parter = 3.50-3.70 m; H streașină = 3.50 m; H total = 3.90 m;

SISTEM CONSTRUCTIV PROPUS HALĂ METALICĂ SERVICE-AUTO P.: - fundații izolate cu cuzineți și grinzi de fundare din beton armat C20/25. Planseu din beton peste sol slab armat cu plasa STPB ø8x100x100mm; - stâlpi(HEA200) și grinzi (IPE240) din profile metalice laminate la cald; - pereții de închidere din panou sandwich de culoare gri(100mm); - lonjeroane din teavă metalică pătrată SHS50x4mm, contravantuiri din bare metalice Ø16, cadre porți și ferestre din teavă metalică pătrată SHS100x5mm; - șarpantă din pane metalice cu pereți subțiri formate la rece(tă din pane metalice cu pereți subțiri formate la rece(Z150/2) cu învelitoare din panou sandwich (100mm) culoare roșie.

HALĂ METALICĂ SERVICE-AUTO P.: Numar de nivele P Suprafaţă construită parter Scp= 188.70 mp; Suprafaţă desfasurată Sd= 188.70 mp; Suprafaţă utilă Su= 174.10 mp; H nivel parter = 4.65-5.45 m; H streașină = 4.95 m; H total = 6.20 m; IV.

Descrierea lucrărilor de demolare necesare: - se va desface învelitoarea din carton-bitumat de culoare neagră; - se va demola planşeul de beton armat utilizand unelte şi scule electrice; - se vor desface bucată cu butată pereții din caramidă arsă de 30 cm; - se vor excava fundațiile continui din beton simplu cu ajutorul unui buldo-excavator pe pneuri; - eliminarea deseurilor de pe șantier se va face cu ajutorul autocamioanelor, acestea vor fi încarcate cu ajutorul unui buldo-excavator pe pneuri

**b2)** **cumularea cu alte proiecte existente şi/sau aprobate**: - lucrările necesare realizării proiectului nu se suprapun cu alte proiecte existente sau planificate în zonă;

**b3)** **utilizarea resurselor naturale, în special a solului, a terenurilor, a apei şi a biodiversităţii:**

* agregate naturale de balastieră și/sau de carieră, nisip, pietriş, apă, ciment, fierul de armătură, lemn,cărămidă arsă, etc.

 **b4)** **cantitatea şi tipurile de deşeuri generate/gestionate:**

* vor rezulta deşeuri specifice lucrărilor de construcţii care vor fi gestionate conform OUG nr. 92/2021 privind regimul deşeurilor, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

  **b5) poluarea şi alte efecte negative:**

 - nu există posibilitatea apariţiei unor emisii semnificative în niciunul din factorii de mediu

 dacă vor fi respectate următoarele măsuri:

* *pentru factorul de mediu apă:*
* organizarea de șantier și stocarea deșeurilor din construcții în vrac nu se va realiza în apropierea șanțurilor de garda și gurilor de colectare a apelor pluviale;
* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* utilajele și vehiculele nu se vor spala pe amplasament;
* ca măsura de protecție se interzice, pe cat posibil reparațiile utilajelor pe amplasament;
* se recomanda lăsarea cât mai puțin timp expuse a excavațiilor deschise;
* în perioada de implementare a proiectului se vor adopta masuri pentru evitarea eroziunii hidraulice a suprafețelor excavate sau a depozitelor temporare de pământ, precum si a materialelor solubile sau antrenabile cu apa;
* *pentru factorul de mediu aer:*
* stropirea cu apă a căilor circulabile din șantier, a materialelor cu conținut pulverulent depozitate vrac.
* se va evita aruncarea resturilor de moloz și a elementelor de construcție de la înălțime, pentru a nu se împrăștia pe paviment și a genera astfel cantități suplimentare de praf;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cat mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* *pentru zgomot şi vibraţii:*
* pentru a evita producerea poluării fonice, toate utilajele care produc zgomot și/sau vibrații vor fi menținute în stare bună de funcționare;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;
* *pentru sol şi subsol :*
* deșeurile rezultate din activitatea de construcție trebuie colectate in containere si pubele, amplasate in locuri special destinate acestui scop, pe platforme betonate, si evacuate cat mai repede;
* nu se permite stocarea in vrac, in grămezi deschise, decât a deșeurilor nepericuloase, si stabile, precum: betoane, moloz, deșeuri metalice;
* toate deșeurile periculoase vor fi stocate in spatii betonate, acoperite, in containere adecvate;
* grămezile de deșeuri de construcții cu conținut de produse pulverulente vor fi stropite periodic pentru evitarea angrenării de pulberi;
* în cazul producerii de scurgeri de ulei/combustibil/alte produse chimice se va acționa imediat cu mijloace absorbante. Daca este cazul se va curata zona afectata iar pământul contaminat va fi excavat si preluat pentru depozitare, tratare sau eliminare de către firme autorizate;
* apele uzate rezultate din cadrul organizării de șantier se vor evacua controlat si se va evita deversarea lor la sol;
* solul fertil va fi stocat separat si reutilizat pe amplasament;

 **b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

- riscul de producere a accidentelor care ar putea afecta mediul este redus dacă se respectă normele de lucru.

Principalele masuri care trebuie avute în vedere la execuția lucrărilor:

* personalul muncitor sa aibă cunoștințele profesionale și cele de protecția muncii specifice lucrărilor ce se executa, precum și cunoștințe privind acordarea primului ajutor în caz de accident;
* se vor face instructaje și verificări ale cunoștințelor referitoare la NTS (Norme Tehnice de Securitate a muncii) cu toți oamenii care iau parte la procesul de realizare a investiției instruirea este obligatorie atât pentru personalul de pe șantier, cat și pentru cel care vine ocazional pe șantier în interes personal sau de serviciu;
* pentru evitarea accidentelor personalul va purta echipamente de protecție corespunzătoare în timpul lucrului sau circulației pe șantier;

**b7) riscurile pentru sănătatea umană - de exemplu, din cauza contaminării apei sau a poluării atmosferice:**

- Amplasamentul va fi delimitat pe perioada lucrărilor. Ca urmare, se consideră ca populația, fauna, flora, peisajul și interrelațiile dintre acești factori nu vor fi afectate prin lucrările de construire.

Se vor lua toate măsurile necesare să fie respectate toate prevederile legilor în vigoare pe timpul execuției lucrărilor de realizare a investiţiei.

**Lucrări necesare organizării de șantier:**

Avand la baza volumul de lucrari precum si fondurile benesti disponibile, graficul de esalonare a investitiei s-a considerat necesara o perioda de executie de 24 luni. Aprovizionarea cu materiale

Aprovizionarea cu materiale se propune sa se faca de la unitatile cu profil de comercializare a materialelor de constructii in corelare cu esalonarea executiei lucrarilor pentru evitarea creeri de stocuri mari de materiale in incinta.

Utilajele si mijloacele de transport vor fi pe santier numai pe perioada efectiva de lucru. Agregatele precum si celelalte materiale de constructiise vor transporta cu ajutorul unor mijloace de transport inchiriate de la diferite firme. Betoanele si mortarele se vor aduce in ziua respectiva gata preparate pentru a fi puse in opera.

Utilajele necesare lucrarilor de constructii se vor asigura de firma de constructii ce va executa lucrarea. Lucrarea se va contracta cu o firma specializata in constructii care va asigura personalul necesar executarii lucrarilor respectand clauzele contractuale si durata esalonarii investitiei.

Sursele de poluati vor fi putine deoarece materiele de constructi folosite sunt produse finite aduse pe santier cu utilaje specializate. (beton, armaturi, grinzi si stalpi metalici, panouri tip sandwich). Deseurile rezultate din procesul de constructie se vor colecta selectiv in conteinere speciale amplasate pe platforma din beton armat imprejmuita in vederea valorificari sau vor fi ridicate de firma care asigura serviciul de colectare a gunoiului menajer in oras cu care societatea are incheiat un constract de prestari servicii.

 **c) Amplasarea proiectelor:**

c1) utilizarea actuală şi aprobată a terenurilor: terenul aferent lucrărilor propuse se află, în intravilanul com. Crişeni, sat Crişeni, jud. Sălaj și este proprietatea privată, conform certificatului de urbanism nr. 64 din 15.07.2022 emis de Primăria Comuna Crişeni. Amplasamentul lucrărilor propuse este situat în com. Crişeni, sat Crişeni, nr. 404, jud. Sălaj.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:

 Nu este cazul.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** **Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi

 dimensiunea populaţiei care poate fi afectată: - punctual pe perioada de execuţie;

 d2) natura impactului: - va fi pozitivă ;

 d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi

 funcţionare;

d5) probabilitatea impactului - redusă, pe perioada de execuţie şi funcţionare;

 d6) debutul, durata, frecvenţa şi reversibilitatea preconizate ale impactului: - perioada de

 expunere va fi redusă, întrucât poluanţii se vor manifesta doar pe amplasamentul unde

 au loc lucrări de execuţie. În perioada de execuţie a proiectului impactul asupra

 factorilor de mediu va fi temporar. Pe măsura realizării lucrărilor şi închiderii fronturilor

 de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: în zonă

 amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și

 condițiile din respectiva Decizie a etapei de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**

- proiectul propus nu intră sub incidenţa prevederilor art. 48 şi 54, din Legea apelor nr. 107/1996, cu modificările şi completările ulterioare

 **Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

cons. Ovidiu Spin